

AKMENĖS RAJONO SAVIVALDYBĖS TARYBA

SPRENDIMAS
DĖL INDIVIDUALIŲ NUOTEKŲ VALYMO ĮRENGINIŲ ARBA NUOTEKŲ KAUPIMO REZERVUARŲ ĮSIGIJIMO DALINIO KOMPENSAVIMO TVARKOS APRAŠO PATVIRTINIMO

2020 m. vasario 17 d. Nr. T-12
Naujoji Akmenė


Vadovaudamasi Lietuvos Respublikos vietos savivaldos įstatymo 16 straipsnio 2 dalies 17 punktu, Lietuvos Respublikos geriamojo vandens tiekimo ir nuotekų tvarkymo įstatymu, Lietuvos Respublikos aplinkos ministro 2006 m. gegužės 17 d. įsakymu Nr. D1-236 „Dėl nuotekų tvarkymo reglamento patvirtinimo“, Akmenės rajono savivaldybės taryba nusprendžia patvirtinti Individualių nuotekų valymo įrenginių arba nuotekų kaupimo rezervuarų įsigijimo dalinio kompensavimo tvarkos aprašą (pridedama).
Šis sprendimas gali būti skundžiamas Lietuvos Respublikos administracinių ginčų komisijai arba Regionų apygardos administracinio teismo Šiaulių rūmams Lietuvos Respublikos administracinių bylų teisenos įstatymo nustatyta tvarka.



Savivaldybės meras				               Vitalijus Mitrofanovas


PATVIRTINTA
Akmenės rajono savivaldybės tarybos
2020 m. vasario 17 d. sprendimu Nr. T-12



 SKYRIUS


.	Individualių nuotekų valymo įrenginių arba nuotekų kaupimo rezervuarų įsigijimo dalinio kompensavimo tvarkos aprašas (toliau – Aprašas) reglamentuoja gyventojų paraiškų teikimo, vertinimo, lėšų skyrimo tvarką.
.	Nuotekų valymo įrenginiai turi atitikti Nuotekų tvarkymo reglamento, patvirtinto Lietuvos Respublikos aplinkos ministro 2006 m. gegužės 17 d. įsakymu Nr. D1-236 (2018 m. rugsėjo 25 d. įsakymo Nr. D1-847 redakcija), reikalavimus, o nuotekų išsėmimo rezervuarai turi būti įrengti vadovaujantis Nuotekų kaupimo rezervuarų ir septikų įrengimo, eksploatavimo ir kontrolės tvarkos aprašu, patvirtintu Lietuvos Respublikos aplinkos ministro 2015 m. sausio 9 d. įsakymu Nr. D1-18„Dėl Nuotekų kaupimo rezervuarų ir septikų įrengimo, eksploatavimo ir kontrolės tvarkos aprašo“.
.	Individualių nuotekų valymo įrenginių arba nuotekų kaupimo rezervuarų (toliau – Įrenginiai) įsigijimas iš dalies kompensuojamas Akmenės rajono savivaldybės biudžeto ar kitomis lėšomis.
.	Aprašas taikomas tik buityje susidarančių nuotekų tvarkymui.
.	Paraiškas Įrenginių daliniam kompensavimui gauti gali teikti gyventojai (toliau – Pareiškėjai), savo gyvenamąją vietą deklaravę Akmenės rajono savivaldybėje: 
. įsigiję ir įsirengę Įrenginius ne anksčiau kaip prieš 36 mėn. iki šio Aprašo patvirtinimo;
. planuojantys įsigyti ir įsirengti Įrenginius einamaisiais metais, kai nėra techninės galimybės prisijungti prie centralizuotų nuotekų tinklų ir tokie tinklai neplanuojami įrengti artimiausius 3 metus.	

.	Paraiškos teikiamos Akmenės rajono savivaldybės administracijai kiekvienais metais nuo kovo 1 d.  iki gegužės 1 d.  (paraiškos forma pagal šio Aprašo priedą).
.	Su paraiška pateikiami dokumentai: 
. Nekilnojamojo turto registro centrinio duomenų banko išrašo apie nuosavybės teise įregistruotą žemės sklypą kopiją;
. jei žemės sklypas priklauso ne vienam savininkui, kito (-ų) savininko (-ų) sutikimas (-us), kad neprieštarauja numatytiems darbams, išskyrus teikiant paraišką pagal 5.1 papunktį;
. jei Įrenginiai planuojami įsigyti ir įrengti, komercinis pasiūlymas preliminariai prašomai kompensavimo sumai pagrįsti;
. jei Įrenginiai jau yra įsigyti ir įrengti, pateikiami įsigijimo išlaidas pagrindžiantys dokumentai (PVM sąskaita faktūra, sąskaita faktūra, mokėjimo pavedimas ar kitas apmokėjimą įrodantis dokumentas), sutartis su nuotekų vežėju (įsirengusiems nuotekų kaupimo rezervuarus), objekto perdavimo naudoti aktas (įsirengusiems nuotekų valymo įrenginius).
. Pareiškėjas atsako už pateiktų duomenų ir dokumentų teisingumą.
.	Paraiškas vertina Akmenės rajono savivaldybės administracijos direktoriaus įsakymu sudaryta komisija (toliau – Komisija).
.	Komisija kreipiasi į UAB „Akmenės vandenys“ dėl pažymos apie Pareiškėjo technines galimybes prisijungti prie centralizuotų nuotekų surinkimo tinklų (esamų ar planuojamų nutiesti artimiausius 3 metus).
.	Vertinant paraiškas, prioritetas skiriamas šioms asmenų grupėms:
. daugiavaikės šeimos;
. socialinę paramą gaunantys asmenys;
. būste gyvenantis neįgalus asmuo;
. įrašyti į rezervinį sąrašą.
.	Apie Komisijos sprendimą skirti (neskirti) lėšas Pareiškėjai informuojami per 20 darbo dienų nuo paraiškų pateikimo termino pasibaigimo. Paraiškos vertinamos ir eilė sudaroma einamiesiems metams.
.	 Jeigu Apraše nurodytomis sąlygomis visų Pareiškėjų prašoma suma viršija finansavimo galimybes, eiliškumas nustatomas pagal paraiškos registravimo datą Savivaldybės administracijos dokumentų valdymo sistemoje. Paraiškos, kurioms nepakanka numatytų skirti lėšų, įrašomos į rezervinį sąrašą.
.	Pareiškėjui atsisakius finansavimo, finansavimas siūlomas kitam Pareiškėjui eilės tvarka.
.	Pareiškėjui kompensuojama 50 proc. individualaus nuotekų valymo įrenginio arba  nuotekų kaupimo rezervuaro įsigijimo vertės, bet ne daugiau kaip 1 000 Eur. 
.	Darbai turi būti atlikti ir Įrenginiai pradėti eksploatuoti iki einamųjų metų lapkričio 1 d. 
.	Kompensavimas skiriamas Pareiškėjui įsigijus ir įsirengus Įrenginį, pateikus Įrenginio įsigijimo išlaidas pagrindžiančius dokumentus, išvardintus 7.4 papunktyje, bei Komisijai patikrinus, ar darbai atlikti. 
Komisija patikrinimą atlieka per 20 darbo dienų nuo reikiamų dokumentų pateikimo.
.	Lėšos skiriamos Akmenės rajono savivaldybės administracijos direktoriaus įsakymu ir pervedamos Pareiškėjui į paraiškoje nurodytą banko sąskaitą.
.  Pareiškėjas, neteisingai pateikęs dokumentus ir nepagrįstai gavęs lėšas, privalo jas grąžinti į Savivaldybės biudžeto sąskaitą

.	Buitines nuotekas privaloma tvarkyti laikantis Lietuvos Respublikos geriamojo vandens tiekimo ir nuotekų tvarkymo įstatymo ir vadovaujantis Akmenės rajono aplinkos tvarkymo ir priežiūros taisyklėmis.
.	Kilę ginčai sprendžiami Lietuvos Respublikos teisės aktų nustatyta tvarka.

________________________


Individualių nuotekų valymo įrenginių arba 
nuotekų kaupimo rezervuarų įsigijimo dalinio 
kompensavimo tvarkos aprašo
priedas



PARAIŠKA
DĖL INDIVIDUALIŲ NUOTEKŲ VALYMO ĮRENGINIŲ ARBA NUOTEKŲ KAUPIMO REZERVUARŲ ĮSIGIJIMO DALINIO KOMPENSAVIMO
_____________
(pateikimo data)

Akmenės  rajono savivaldybės administracijai

Aš,___________________________________________________________________________________________________________________________________________________ ,
(vardas, pavardė, telefono Nr. )
20____ metais adresu: _____________________________________________________________

planuoju įsigyti/esu įsigijęs (pažymėti vieną pasirinktą variantą X):
□  individualų buitinių nuotekų valymo įrenginį;
□ sertifikuotą nuotekų kaupimo rezervuarą;
Preliminari prašoma kompensavimo suma  __________ Eur.
Informuoju, kad (pažymėti pasirinktą variantą):
□  esame daugiavaikė šeima;
□  esu socialinę paramą gaunantis asmuo;
□ būste gyvena neįgalus asmuo;
Vartotojų skaičius (deklaruoti gyventojai)___vnt.

Prašau finansinę paramą pervesti į _______________sąskaitą Nr. __________________________.
(banko pavadinimas)

Pateikiu šiuos dokumentus, (pažymėti pasirinktą X):
□ Nekilnojamojo turto registro centrinio duomenų banko išrašo apie nuosavybės teise įregistruotą žemės sklypą kopiją;
□ Žemės sklypo savininko sutikimą (taikoma, jei yra ne vienas žemės sklypo savininkas);
□ Komercinį pasiūlymą;
□ PVM sąskaitą faktūrą, sąskaitą faktūrą, mokėjimo pavedimą ar kitą apmokėjimą įrodantį dokumentą, sutartį su nuotekų vežėju (įsirengusiems nuotekų kaupimo rezervuarus), objekto perdavimo naudoti aktą (įsirengusiems nuotekų valymo įrenginius);
Kiti dokumentai:		



Pareiškėjas		 _____________	 __________________
(parašas)	 	 (vardas, pavardė)

